Çorsu bazarı (Daşkənd)
Çorsu bazarı (özb. Chorsu bozori)— Özbəkistanın paytaxtı Daşkəndin mərkəzində qədim şəhər adlanan yerdə yerləşən və Orta Asiyanın ən böyük bazarlarından biri. Mavi rəngli qübbəli bina və ona bitişik ərazilərdə bütün gündəlik ehtiyac malları satılır. Çorsu bazarı Kukeldaş mədrəsəsinin yaxınlığında, Daşkənd metropoliteninin Çorsu stansiyasında küçə boyunca yerləşir. Çorsu sözü fars dilindən gəlmə olub “ yolların kəsişməsi” və ya “dörd axın” mənasını verir.